বিশেষ প্রতিনিধি ॥ নবীগঞ্জের বৈঠাখাল গ্রামে দুর্ধর্ষ ডাকাতি সংঘটিত হয়েছে। বুধবার গভীর রাতে ওই গ্রামের সৌদি প্রবাসী সাইদুল হকের বাড়ীতে ডাকাতির ঘটনাটি ঘটে। ডাকাতরা বাড়ীর লোকজনকে জিম্মি করে নগদ টাকা ও স্বর্ণালংকার লুট করে নিয়ে যায়। পুলিশ ঘটনাস্থল পরিদর্শন করেছে। স্থানীয় সূত্র জানায়, উপজেলার দেবপাড়া ইউনিয়নের বৈঠাখাল গ্রামের উল্লেখিত প্রবাসীর বাড়ীতে ২০/২৫ জনের একদল ডাকাত বুধবার গভীর রাতে হানা দেয়। ডাকাতরা বাড়ীর লোকজনকে অস্ত্রের মুখে হাত-পা বেধেঁ জিম্মি করে নগদ ৩ লাখ টাকা এবং প্রায় ৩ ভরি স্বর্ণালংকারসহ মূলবান মালামাল নিয়ে যায়। ডাকাতদল চলে গেলে বাড়ীর লোকজনের চিৎকারে প্রতিবেশীরা এগিয়ে আসে। এসময় নিকটবর্তী হাওরাঞ্চাল দিয়ে ডাকাতরা পালিয়ে যায়।